Iker Romero
Iker Romero Fernández (Vitoria-Gasteiz, 15. lipnja 1980.) je umirovljeni španjolski rukometaš i reprezentativac koji je igrao na poziciji vanjskog igrača. 

Profesionalnu karijeru započeo je 1997. godine u BM Valladolidu. Prve značajne uspjehe ostvario je s BM Ciudad Realom, s kojim je tokom tri sezone osvojio kup i dva superkupa. Godine 2003. prelazi u FC Barcelonu, gdje igra sve do 2011. godine. U tom je periodu osvojio dva prvenstva, četiri kupa, dvije Lige prvaka i još nekoliko odličja. Nakon osam godina u Barceloni, potpisuje za njemački Füchse Berlin, gdje je 2015. godine završio karijeru. 

Za španjolsku reprezentaciju je odigrao 200 utakmica i postigao 753 gola te je godinama bio jedan od najvažnijih igrača. Sa reprezentacijom je bio svjetski prvak 2005., a osvojio je još i svjetsku broncu, europsko srebro i olimpijsku broncu. 

Španski rukometaši
Svjetski prvaci u rukometu